**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „PRIVAČIŲ BŪSTŲ PRIJUNGIMAS PRIE CENTRALIZUOTOS NUOTEKŲ SURINKIMO INFRASTRUKTŪROS LAZDIJŲ MIESTO AGLOMERACIJOJE“ IR JO DALINIO FINANSAVIMO**

2020 m. birželio 18 d. Nr. 34-433

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, II prioriteto „Patrauklios gyvenamosios aplinkos kūrimas ir plėtra“ 2.2 tikslo „Atnaujinti ir plėtoti Lazdijų rajono savivaldybės inžinerinę infrastruktūrą bei teritorijų planavimo dokumentus“ 2.2.1 uždaviniu „Modernizuoti ir plėtoti vandens tiekimo, nuotekų valymo bei surinkimo sistemas“, Lietuvos aplinkos apsaugos investicijų fondo (toliau – LAAIF) programos lėšomis finansuojamų investicinių projektų įgyvendinimo ir priežiūros tvarkos aprašu, patvirtintu Lietuvos Respublikos aplinkos ministro 2003 m. rugpjūčio 29 d. įsakymu Nr. [437](https://www.e-tar.lt/portal/lt/legalAct/TAR.8C4B823EDD64/asr) „Dėl Lietuvos aplinkos apsaugos investicijų fondo programos lėšomis finansuojamų investicinių projektų įgyvendinimo ir priežiūros tvarkos aprašo patvirtinimo“, atsižvelgdama į Lietuvos Respublikos aplinkos ministerijos Aplinkos projektų valdymo agentūros kvietimą teikti paraiškas pagal LAAIF programos finansavimo kryptį „Vandenų apsauga“ pagal priemonę „Vandenų apsauga“ Nr. [2020/1](https://www.apva.lt/kvietimas/kvietimas-teikti-paraiskas-pagal-laaif-programos-finansavimo-krypti-vandenu-apsauga/), Lazdijų rajono savivaldybės taryba n u s p r e n d ž i a:

1. Pritarti Lazdijų rajono savivaldybės administracijos projektui „Privačių būstų prijungimas prie centralizuotos nuotekų surinkimo infrastruktūros Lazdijų miesto aglomeracijoje“.
2. Numatyti iš Lazdijų rajono savivaldybės biudžeto lėšų projekto daliniam finansavimui ne mažiau kaip 30 proc. tinkamų finansuoti išlaidų.
3. Užtikrinti netinkamų finansuoti, bet šiam projektui įgyvendinti reikalingų išlaidų, padengimą iš Lazdijų rajono savivaldybės biudžeto lėšų.

4. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Aivaras Tulaba, tel. 8 613 89191

**LAZDIJŲ RAJONO SAVIVALDYBĖS TARYBOS SPRENDIMO**

**„PRIVAČIŲ BŪSTŲ PRIJUNGIMAS PRIE CENTRALIZUOTOS NUOTEKŲ SURINKIMO INFRASTRUKTŪROS LAZDIJŲ MIESTO AGLOMERACIJOJE“ IR JO DALINIO FINANSAVIMO“**

**AIŠKINAMASIS RAŠTAS**

2020-06-16

Lazdijų rajono savivaldybės tarybos sprendimas „Dėl pritarimo projektui „Privačių namų prijungimas prie centralizuotos nuotekų surinkimo infrastruktūros Lazdijų miesto aglomeracijoje“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, II prioriteto „Patrauklios gyvenamosios aplinkos kūrimas ir plėtra“ 2.2 tikslo „Atnaujinti ir plėtoti Lazdijų rajono savivaldybės inžinerinę infrastruktūrą bei teritorijų planavimo dokumentus“ 2.2.1 uždaviniu „Modernizuoti ir plėtoti vandens tiekimo, nuotekų valymo bei surinkimo sistemas“, Lietuvos aplinkos apsaugos investicijų fondo (toliau – LAAIF) programos lėšomis finansuojamų investicinių projektų įgyvendinimo ir priežiūros tvarkos aprašu, patvirtintu Lietuvos Respublikos aplinkos ministro 2003 m. rugpjūčio 29 d. įsakymu Nr. [437](https://www.e-tar.lt/portal/lt/legalAct/TAR.8C4B823EDD64/asr) „Dėl Lietuvos aplinkos apsaugos investicijų fondo programos lėšomis finansuojamų investicinių projektų įgyvendinimo ir priežiūros tvarkos aprašo patvirtinimo“, atsižvelgiant į Lietuvos Respublikos aplinkos ministerijos Aplinkos projektų valdymo agentūros paskelbtą kvietimą teikti paraiškas pagal LAAIF programos finansavimo kryptį „Vandenų apsauga“ pagal priemonę „Vandenų apsauga“ Nr. [2020/1](https://www.apva.lt/kvietimas/kvietimas-teikti-paraiskas-pagal-laaif-programos-finansavimo-krypti-vandenu-apsauga/).

Sprendimo tikslas – gauti Lazdijų rajono savivaldybės tarybos pritarimą Lazdijų savivaldybės administracijos rengiamam projektui „Privačių būstų prijungimas prie centralizuotos nuotekų surinkimo infrastruktūros Lazdijų miesto aglomeracijoje“ (toliau – projektas) ir projekto paraiškos teikimui Aplinkos projektų valdymo agentūrai (toliau – APVA) pagal Lietuvos aplinkos apsaugos investicijų fondo programos 2020–2022 m. lėšų naudojimo finansavimo kryptį „Vandenų apsauga“ bei numatyti projektui ne mažesnį nei 30 proc. dalinį tinkamų išlaidų finansavimą bei padengti visas kitas projekto įgyvendinimui būtinas išlaidas. Preliminari viso projekto vertė – 285 715 Eur su PVM. Maksimali galima LAAIF dotacijos suma vienam projektui – 200 000 eurų, vienam būstui prijungti skiriamos didžiausios subsidijų sumos vidurkis negali viršyti 2 100 Eur, o Pareiškėjas turi prisidėti ne mažiau kaip 30 proc. nuo visų tinkamų finansuoti (projektavimo paslaugų, rangos darbų, įrangos įsigijimo išlaidos) bei padengti visas kitas programos lėšomis nefinansuojamas, bet projekto įgyvendinimui būtinas išlaidas (servituto nustatymo plano sudarymo, notarinės sutarties sudarymo, notarinės sutarties įregistravimo mokestis, kadastrinių bylų ir išpildomųjų nuotraukų sudarymo ir kadastrinių bylų registravimo paslaugų išlaidos).

Lazdijų rajono savivaldybės administracija planuoja įgyvendinti projektą, kurio pagrindiniai tikslai – didinti privačiuose būstuose gyvenančių vartotojų, kurie neturi biologinių valymo įrengimų, naudojasi lauko tualetais, išgriebimo duobėmis, rezervuarais ir pan., prisijungimą prie centralizuotos nuotekų surinkimo sistemos Lazdijų miesto aglomeracijoje, sumažinti dirvožemio ir gruntinio vandens taršą bei požeminio vandens išteklių taršos riziką projekto teritorijoje, didinti miesto aglomeracijos gyventojų, besinaudojančių centralizuotais nuotekų šalinimo tinklais rodiklį įgyvendinant ES nuotekų direktyvos 91/271/EEB reikalavimus. Miestuose, kuriuose gyvena 2 000 ir daugiau gyventojų ir kuriuose yra centralizuoti nuotekų surinkimo tinklai, jais turi būti surenkama 98 proc. nuotekų ir ne daugiau kaip 2 proc. gali būti tvarkoma individualiose nuotekų tvarkymo sistemose. Aglomeracija – tai urbanizuotose ar urbanizuojamose teritorijose esanti viešojo geriamojo vandens tiekimo ir nuotekų tvarkymo teritorija ar jos dalis, kurioje susidaro ar gali susidaryti 2 000 ir daugiau gyventojų ekvivalentų atitinkanti tarša ir kurioje geriamasis vanduo tiekiamas ar numatomas tiekti centralizuota geriamojo vandens tiekimo sistema arba išgaunamas individualiai, **o susidarančios ar galinčios susidaryti nuotekos surenkamos centralizuotomis nuotekų surinkimo sistemomis arba sutvarkomos nuotekų valymo ar kaupimo įrenginiais.**

Vartotojai, kurių privačių namų prijungimas bus finansuojamos iš LAAIF lėšų, bus vertinami ir atrenkami pagal Lazdijų rajono savivaldybės administracijos direktoriaus įsakymu patvirtintus atrankos principus. Prieš pateikiant paraišką turi būti gauti atrinktų būstų savininkų ar teisėtų jų valdytojų sutikimai, preliminarūs susitarimai tarp pareiškėjo ir gyventojo, pareiškėjo atliktos apklausos duomenys ar kiti pagrindžiantys dokumentai.

Projektas neprieštarauja galiojantiems teisės aktams ir yra suderintas su atitinkamais Lazdijų rajono savivaldybės administracijos specialistais.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Teisės akto projekto antikorupcinis vertinimas taisyklėse nenumatytas.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyr. specialistas Aivaras Tulaba.

Strateginio planavimo ir investicinių projektų valdymo skyriaus

 vyr. specialistas Aivaras Tulaba